ጌታችን መጾም ሳያስፈልገዉ የጾመዉ በጾም መሳሪያነት ዲያብሎስን ድል ታደርጋላችሁ ሲለን ነዉ፡፡እርሱ ድል አድርጎለታልና ካልጾሙ ካልጸለዩ ሰይጣንን ድል ማድረግ እንደማይቻል ጌታ አስተምሮናል፡፡አንድ ልጁ የታመመበት ሰዉ ሐዋርያት ልጁን እንዲያድኑለት ጠይቋቸዉ ሊያድኑለት አልተቻላቸዉም፡፡ያም ሰዉ ጌታን ‹‹መምህር ሆይ ዲዳ መንፈስ ያደረበትን ልጄን ወደ አንተ አምጥቼአለሁ በዚያም ስፍራ ሁሉ ይጥለዋል አረፋም ይዳፍቃል ጥርሱንም ያፋጫል አጋንንቱን እንዲያወጡለት ለደቀ መዛሙርትህ ነገርኋቸዉ ሊያወጡት አልቻሉም››አለዉ በዚህን ጊዜ ጌታ ለደቀ መዛሙርቱ ስለ እምነታቸዉ መጉደል ከገሠጻቸዉ በኋላ ወደ እኔ አምጡት አላቸዉ፡፡ወደ እርሱም ባመጡት ጊዜ ያ መንፈስ ወዲያዉ አንፈራገጠዉ፡፡
